text: Nyt netværk for tilflyttere i Billund
  29 oktober 2015 kl. 09.09
  Billund-tilflyttere skaber nyt netværk, der hjælper med alt fra skat til socialt samvær.
  Der er gang i hjulene i Billunds virksomheder, og det trækker arbejdskraft fra ind og udland til byen. Nu har en række ægtefæller, fortrinsvis kvinder, startet deres eget netværk i byen; Connect Billund.
  Netværket består af over 200 tilflyttere, der mødes til forskellige workshops og andre sociale arrangementer fire gange om måneden. Her hører de blandt andet om, hvordan man indberetter til skat eller opretter sit eget firma i Danmark.
  I dagens udgave af Naboer, besøger vi Connect Billund og skal høre mere om, hvordan det hjælper byens nye borgere. Se med på TV SYD+ klokken 14:00, 19:55 og 22:35.
  